《送王守敬归淮南》
元代·徐贲

大江北望渺烟波，君及归时奈别何。诗卷自添新赋咏，客程还历旧经过。

芰荷浦里人家少，渔米乡中估舶多。谩有一樽相对饮，秋风又起棹郎歌。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。